

**Рухани келiсiм күнiн өткiзу туралы**

Қазақстан Республикасы Премьер-Министрінің 2005 жылғы 17 қазандағы N 295-ө Өкімі

      Қазақстан қоғамында төзiмдiлiк қағидаттарын нығайтуға бағытталған мемлекеттiк саясатты одан әрі дамыту, Рухани келiсiм күнiн сәттi өткiзу мақсатында:

      1. Қосымшаға сәйкес құрамда Рухани келiсiм күнiн дайындау және өткiзу жөнiндегi жұмыс тобы құрылсын.

      2. Қазақстан Республикасы Мәдениет, ақпарат және спорт министрлiгi:   
      1) "Рухани келiсiм конгресi" халықаралық қоғамдық қорымен (келiсiм бойынша) бiрлесiп, Қазақстан Республикасының, таяу және алыс шет елдер ғалымдарының, саясаттанушыларының, мәдениет қайраткерлерiнің, дiни және қоғамдық бiрлестiк басшыларының, бұқаралық ақпарат құралдары өкiлдерiнiң қатысуымен 2005 жылғы 17 қазанда Астана қаласында "Төзiмдiлiк арқылы - рухани бiрлiкке" халықаралық ғылыми-практикалық конференциясын өткiзудi қамтамасыз етсін;   
      2) Қазақстан Республикасы Президентiнiң телерадиокешенімен (келiсiм бойынша) бiрлесiп, 2005 жылғы 18 қазанда Рухани келiсiм күнiне арналған телемарафон өткiзудi қамтамасыз етсiн;   
      3) өткiзілетiн іс-шараларды кеңiнен ақпараттық жария етудi қамтамасыз етсiн.

      3. Қазақстан Республикасы Сыртқы iстер министрлiгi Қазақстан Республикасы Мәдениет, ақпарат және спорт министрлiгiне халықаралық ғылыми-практикалық конференцияға қатысушылардың көлiктiк шығыстарына және қонақ үйде тұруына 2005 жылға арналған республикалық бюджетте 006 "Өкiлдiк шығындар" бағдарламасы бойынша көзделген қаражат есебiнен 1939800 (бip миллион тоғыз жүз отыз тоғыз мың сегiз жүз) теңге сомасында қаражат бөлсiн.

      4. Астана қаласының әкімі Конгресс-холда Рухани келiсім күніне арналған концертті өткізуді қамтамасыз етсiн.

      5. Осы өкiмнiң іске асырылуын бақылау Қазақстан Республикасының Үкiметi жанындағы Діни бірлестіктермен байланыстар жөнiндегi кеңес Хатшылығына жүктелсін.

*Премьер-Министр*

                                           Қазақстан Республикасы   
                                            Премьер-Министрiнiң   
                                          2005 жылғы 17 қазандағы   
                                          N 295-ө өкiмiне қосымша

**Рухани келiсім күнiн дайындау және өткізу**   
**жөніндегі жұмыс тобының құрамы**

Қосыбаев                   - Қазақстан Республикасының Мәдениет,   
Есетжан Мұратұлы             ақпарат және спорт министрi, төраға

Әбділдин                   - Қазақстан Республикасы Парламентiнiң   
Жабайхан Мүбәракұлы          Сенаты Халықаралық iстер, қорғаныс   
                             және қауiпсiздiк комитетiнiң төрағасы   
                             (келiсiм бойынша)

Мұхамеджанов               - Қазақстан Республикасының Парламентi   
Төлеген Мұхамеджанұлы        Мәжiлiсiнiң депутаты (келiсiм бойынша)

Әлиев                      - Қазақстан халықтары Ассамблеясы   
Жұматай Әлиұлы               Хатшылығының меңгерушiсi   
                             (келiсiм бойынша)

Бабақұмаров                - Қазақстан Республикасы Президентiнiң   
Ержан Жалбақұлы              Әкiмшілiгi Ақпараттық-талдау   
                             орталығының меңгерушiсi   
                             (келiсiм бойынша)

Қалетаев                   - Қазақстан Республикасының Президентi   
Дархан Аманұлы               Әкiмшiлiгiнiң Iшкi саясат басқармасы   
                             Әлеуметтiк-саяси бөлiмiнiң меңгерушiсi   
                             (келiсiм бойынша)

Майлыбаев                  - Қазақстан Республикасының Президентi   
Бағлан Асаубайұлы            Баспасөз қызметінiң басшысы, Қазақстан   
                             Республикасының Президенті Баспасөз   
                             хатшысының орынбасары (келiсiм бойынша)

Қуанғанов                  - Қазақстан Республикасы   
Фархад Шаймұратұлы           Премьер-Министрiнiң Кеңсесi   
                             Әлеуметтік-мәдени даму бөлімінің   
                             меңгерушiсi

Мұхашев Аманбек            - Қазақстан Республикасының Yкiметi   
                             жанындағы Дiни бiрлестiктермен   
                             байланыс жөнiндегi кеңес Хатшылығының   
                             меңгерушiсi

Райымбеков                 - Қазақстан Республикасы   
Сайлаухан Ғазизұлы           Премьер-Министрiнiң Кеңсесi Өңiрлiк   
                             даму бөлiмiнiң меңгерушiсi

Шөкеев                     - Астана қаласының әкiмi   
Өмiрзақ Естайұлы

Әбдiмомынов                - Қазақстан Республикасының Бiлiм және   
Азамат Құрманбекұлы          ғылым вице-министрi

Диқанбаева                 - Қазақстан Республикасының Денсаулық   
Сәуле Әлкейқызы              сақтау вице-министрi

Жошыбаев                   - Қазақстан Республикасы Сыртқы iстер   
Рәпіл Сейiтханұлы            министрiнiң орынбасары

Шпекбаев                   - Қазақстан Республикасының Iшкi iстер   
Алик Жатқамбайұлы            вице-министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК